पाएं अपने शहर की ताज़ा ख़बरें और फ्री ई-पेपरडाउनलोड करें
भिंड जिले के फूप कस्बे में रहने वाले बलराम बघेल की शनिवार की सुबह उपचार के दौरान मौत हो गई। वे तीन दिन पहले पहले उपचार के लिए जिला अस्पताल में आए थे। यहां जांच दौरान वे कोविड पॉजिटिव पाए गए। इसके बाद काेविड वार्ड में भर्ती कराया गया। युवक की उपचार के दौरान मौत हो गई।
फूप के रहने वाले बलराम (35) का दूध डेयरी व मिठाई का कारोबार नासिक महाराष्ट्र में था। वे बीते दिनों नवदुर्गा उत्सव के दौरान अपने गांव आए थे। गांव में माता की झांकी, जवारे का धार्मिक कार्यक्रम आयोजित किया गया। इसी बीच स्वास्थ्य खराब हुआ, सर्दी जुखाम और सांस लेने में परेशानी हुई तो युवक ने गांव के ही झोलाछाप डॉक्टरों को दिखाया। गांव के झोलाछाप डॉक्टर, युवक का इलाज भांप देकर करते रहे। जब ज्यादा समस्या आई तो जिला अस्तपाल में भर्ती कराया गया। यहां चिकित्सकों ने कोविड जांच कराई तो पॉजिटिव आई। युवक का ऑक्सीजन लेबल लगातार कम आ रहा था।
सिलेंडर खत्म होने के बाद वेंटिलेटर पर चला गया था मरीज
मृतक का भतीजा रामनरेश बघेल उर्फ गुरु का कहना है कि चाचा बलराम को जिला अस्पताल में उपचार के लिए गुरुवार की शाम को लाए थे। यहां आईसीयू वार्ड में भर्ती कराया गया। रात के समय ऑक्सीजन सिलेंडर खत्म हो गया। इसके बाद चाचा बलराम की हालत बिगड़ गई। डॉक्टरों ने चाचा को वेंटिलेटर पर ले लिया। इसके बाद लगातार हालात खराब होती गई। इस तरह शनिवार की सुबह मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn